CELEX: 31997D0094
Language: hr
Date: 1997-01-08 00:00:00
Title: 97/94/EZ: Odluka Komisije od 8. siječnja 1997. o mjerama koje su potrebne za provođenje certifikacijskih propisa za određene proizvode životinjskog podrijetla  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               54
            
         31997D0094
   
               L 029/56
            
            
               SLUŽBENI LIST EUROPSKE UNIJE
            
         ODLUKA KOMISIJE
   od 8. siječnja 1997.
   o mjerama koje su potrebne za provođenje certifikacijskih propisa za određene proizvode životinjskog podrijetla
   (Tekst značajan za EGP)
   (97/94/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktivi 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom Komisije 96/405/EZ (2), a posebno njezin članak 10. stavak 2. točku (c),
   uzimajući u obzir Direktivu Vijeća 92/46/EEZ (3) od 16. lipnja 1992. o utvrđivanju zdravstvenih pravila za proizvodnju i stavljanje na tržište sirovog mlijeka, toplinski obrađenog mlijeka i proizvoda na bazi mlijeka, kako je zadnje izmijenjena Direktivom 96/23/EZ (4), a posebno njezin članak 36.,
   uzimajući u obzir Direktivu Vijeća 71/118/EEZ (5) od 15. veljače 1971. o zdravstvenim problemima koji utječu na promet svježim mesom peradi, kako je zadnje izmijenjena Direktivom 96/23/EZ, a posebno njezin članak 14.B stavak 1. točku (c),
   uzimajući u obzir Direktivu Vijeća 89/437/EEZ (6) od 20. lipnja 1989. o higijenskim i zdravstvenim problemima koji utječu na proizvodnju i stavljanje proizvoda od jaja na tržište, kako je zadnje izmijenjena Direktivom 96/23/EEZ, a posebno njezin članak 11. stavak 4.,
   uzimajući u obzir Direktivu Vijeća 94/65/EZ (7) od 14. prosinca 1994. o utvrđivanju zahtjeva za proizvodnju i stavljanje na tržište mljevenog mesa i mesnih pripravaka, a posebno članak 13. dio I. B stavak 1. točku (c) Direktive,
   budući da su odluke Komisije 94/309/EZ (8), 94/446/EZ (9) i 94/344/EZ (10), kako su zadnje izmijenjene Odlukom 96/106/EZ (11) odredile uvjete zdravlja životinja i veterinarsko certificiranje za uvoz iz trećih zemalja nekih vrsta hrane za kućne ljubimce i nekih neštavljenih jestivih proizvoda za kućne ljubimce, koji sadrže materijal niskog rizika, kostiju i proizvoda od kostiju, rogova i proizvoda od rogova, kopita i proizvoda od kopita, osim brašna dobivenog od njih za daljnju preradu i koji nisu namijenjeni prehrani ljudi ili životinja i prerađenih životinjskih bjelančevina uključujući proizvode koji sadrže ove bjelančevine namijenjene prehrani životinja; budući da Odluka 96/106/EZ izmjenjuje ove Odluke i određuje početak njihove primjene od 1. siječnja 1997.;
   budući da članak 13. stavak 1. prva alineja Direktive 92/46/EEZ predviđa da se životinje na gospodarstvima moraju podvrgnuti redovitim veterinarskim pregledima radi provjere sukladnosti s odredbama Priloga A poglavlja I.;
   budući da se Odluka Komisije 95/343/EZ (12) kako je zadnje izmijenjena Odlukom 96/106/EZ o određivanju uvjeta zdravlja životinja i veterinarskog certificiranja za uvoz mlijeka i proizvoda na bazi mlijeka namijenjenog prehrani ljudi primjenjuje od 1. siječnja 1997.; budući da je tu Odluku potrebno izmijeniti da bude sukladna s Direktivom 92/46/EEZ;
   budući da su odluke Komisije 96/712/EZ (13), 97/38/EZ (14), 97/41/EZ (15) i 97/29/EZ (16) odredile obrasce izjave o javnozdravstvenom stanju i oznake zdravstvene ispravnosti za uvoz svježeg mesa peradi iz trećih zemalja, posebne javnozdravstvene zahtjeve za uvoz proizvoda od jaja za prehranu ljudi, zdravstvene uvjete i javnozdravstveni certifikat za uvoz iz trećih zemalja mesnih proizvoda, dobivenih od mesa peradi, mesa uzgojene divljači, mesa divljači i mesa kunića, zdravstvene uvjete i javnozdravstveni certifikat za uvoz mljevenog mesa i mesnih pripravaka iz trećih zemalja; budući da je datum početka primjene ovih odluka 1. siječnja 1997.;
   budući da Odluka Komisije 96/449/EZ (17) predviđa nova pravila u vezi s odobravanjem alternativnih sustava toplinske obrade za preradu otpada životinjskog podrijetla zbog inaktivacije uzročnika spongiformnih encefalopatija u Zajednici; budući da ove odredbe stupaju na snagu 1. travnja 1997.; budući da će uvođenje ovih pravila uključiti izmjene u sustavu uvoza iz trećih zemalja od tog datuma; budući da, radi izbjegavanja neželjenih prekida, primjereno je dopustiti da se postojeći sustav i dalje odvija do tog datuma;
   budući da primjena svjedodžbi iz Priloga ovim odlukama počinje 1. siječnja 1997.; budući da zbog administrativnih teškoća izgleda da se neki trgovinski tokovi možda neće moći prilagoditi na vrijeme harmoniziranom sustavu; budući da, međutim, više nije primjereno odlagati izdavanje certifikata; budući da je stoga, zbog omogućavanja razdoblja prilagodbe, primjereno dopustiti istovremenu primjenu oba sustava na kratko prijelazno razdoblje;
   budući da su mjere predviđene ovom Odlukom u skladu s mišljenjem Stalnog veterinarskog odbora,
   DONIJELA JE OVU ODLUKU:
   Članak 1.
   Države članice mogu dozvoliti uvoz onih proizvoda u Zajednicu koji su pokriveni certifikatima, određenim u odlukama iz Priloga, na temelju certifikata određenih u nacionalnim propisima na snazi na dan 31. prosinca 1996., na ograničeno razdoblje.
   Članak 2.
   Razdoblje iz članka 1. istječe 1. travnja 1997. za proizvode koji su predmet certifikata određenih u odlukama iz Priloga.
   Članak 3.
   Ova je Odluka upućena državama članicama.
   
      Sastavljeno u Bruxellesu 8. siječnja 1997.
      
         
            Za Komisiju
         
         Franz FISCHLER
         
            Član Komisije
         
      
   
   
      (1)  SL L 62, 15.3.1993., str. 49.
   
      (2)  SL L 165, 4.7.1996., str. 40.
   
      (3)  SL L 268, 14.9.1992., str. 1.
   
      (4)  SL L 125, 23.5.1996., str. 10.
   
      (5)  SL L 55, 8.3.1971., str. 23.
   
      (6)  SL L 212, 2.7.1989., str. 87.
   
      (7)  SL L 368, 31.12.1994., str. 10.
   
      (8)  SL L 137, 1.6.1994., str. 62.
   
      (9)  SL L 183, 19.7.1994., str. 46.
   
      (10)  SL L 154, 21.6.1994., str. 45.
   
      (11)  SL L 24, 31.1.1996., str. 34.
   
      (12)  SL L 200, 24.8.1995., str. 52.
   
      (13)  SL L 326, 17.12.1996., str. 67.
   
      (14)  SL L 14, 17.1.1997., str. 61.
   
      (15)  SL L 17, 21.1.1997., str. 34.
   
      (16)  SL L 12, 15.1.1997., str. 33.
   
      (17)  SL L 184, 24.7.1996., str. 43.
   PRILOG
   Odluka Komisije 95/343/EZ od 27. srpnja 1995. o uzorcima zdravstvenih certifikata za uvoz iz trećih zemalja toplinski obrađenog mlijeka, proizvoda na bazi mlijeka i sirovog mlijeka za prehranu ljudi, namijenjenih za prihvat u sabirnim centrima, centrima za standardizaciju, objektima za obradu ili preradu
   Odluka Komisije 96/712/EZ od 28. studenoga 1996. o određivanju obrazaca izjave o javnozdravstvenom stanju i oznaka zdravstvene ispravnosti za uvoz svježeg mesa peradi iz trećih zemalja
   Odluka Komisije 97/38/EZ od 18. prosinca 1996. o određivanju posebnih javnozdravstvenih zahtjeva za uvoz proizvoda od jaja za prehranu ljudi
   Odluka Komisije 97/41/EZ od 18. prosinca 1996. o određivanju zdravstvenih uvjeta i izdavanju javnozdravstvenog certifikata za uvoz iz trećih zemalja mesnih proizvoda od mesa peradi, mesa uzgojene divljači, mesa divljači i mesa kunića
   Odluka Komisije 97/29/EZ od 17. prosinca 1996. o određivanju zdravstvenih uvjeta i izdavanju javnozdravstvenog certifikata za uvoz mljevenog mesa i mesnih pripravaka iz trećih zemalja
   Odluka Komisije 94/309/EZ od 27. travnja 1994. o uvjetima zdravlja životinja i veterinarskom certificiranju za uvoz iz trećih zemalja neke hrane za kućne ljubimce i nekih neštavljenih jestivih proizvoda za kućne ljubimce koji sadrže materijale niskog rizika životinjskog podrijetla
   Odluka Komisije 94/344/EZ od 27. travnja 1994. o uvjetima zdravlja životinja i veterinarskom certificiranju za uvoz iz trećih zemalja prerađenih životinjskih bjelančevina uključujući proizvode koji sadrže takve bjelančevine namijenjene prehrani životinja
   Odluka Komisije 94/446/EZ od 14. lipnja 1994. o zahtjevima za uvoz iz trećih zemalja kostiju i proizvoda od kostiju, rogova i proizvoda od rogova te kopita i proizvoda od kopita, osim brašna dobivenog od njih, za daljnju preradu, koji nisu namijenjeni prehrani ljudi